William Safire i kalte i januar 1996 Hillary Clinton «en født løgner». Under etterforskningen dukket det også opp beskyldninger mot presidenten for seksuell trakassering fra kontorassistenten Paula Jones i Arkansas. Hun anla sak mot Clinton, men vant ikke frem. Dommer Susan Webber Wright fastslo at hendelsen, om den hadde funnet sted, ikke kunne kalles et seksuelt overgrep, og at Jones ikke hadde fremlagt bevis for å være blitt utsatt for gjengjeldelse på arbeidsplassen for å ha avvist guvernøren. Paula Jones' jurister anket dette, og partene inngikk et forlik, der Jones mottok US$ 850.000 (der alt, bortsett fra US$ 200.000, gikk til å betale for juridisk hjelp) - men Clinton innrømmet aldri å ha gjort noe galt.